b'\n_START_ARTICLE_\nLeopold Berce\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbde kot \xc5\xa1tudent je deloval v napredno usmerjenih \xc5\xa1tudentskih gibanjih, zlasti v klubu Njiva. Leta 1934 je postal \xc4\x8dlan komiteja univerzitetne partijske organizacije \xc5\xa1tudentov, bil 1935 izvoljen za predsednika Zveze strokovnih klubov tehni\xc5\xa1ke fakultete v Ljubljani, marca 1936 pa je sodeloval v boju proti novi uredbi za Tehni\xc5\xa1ko fakulteto; kot vodja stavke in organizator demonstracij je bil na sodi\xc5\xa1\xc4\x8du obsojen in zaprt. Leta 1941 je diplomiral na rudarskem oddelku ljubljanske Tehni\xc5\xa1ke fakultete. Ob kapitulaciji Kraljevine Jugoslavije 1941 je bil zaposlen v kamnolomu Hum pri Ormo\xc5\xbeu in bil organizator Osvobodilne fronte na tem podro\xc4\x8dju. Septembra 1941 ga je gestapo aretiral. Nekaj mesecev kasneje so ga kot talca v Mariboru ustrelili.'